**AB „LIETUVOS RADIJO IR TELEVIZIJOS CENTRAS“**

**FOTOGRAFIJŲ KONKURSAS „atsiminimai. dalintis gera“**

**NUOSTATAI**

**I. BENDROSIOS NUOSTATOS**

1. Nuostatai nustato konkurso tikslą ir uždavinius, dalyvius, konkurso sąlygas, konkurso organizavimo tvarką, darbų vertinimą, apdovanojimą.

2. Konkurso organizatorius AB „Lietuvos radijo ir televizijos centras“, Sausio 13-osios g. 10, Vilnius., internetinės svetainės adresas: www.tvbokstas.lt. Kontaktinis tel.nr. 8 672 02257, el. paštas l.luneckiene@telecentras.lt.

**II. KONKURSO TIKSLAS IR UŽDAVINIAI**

3. Konkurso tikslas – surinkti archyvines Vilniaus TV bokšto foto nuotraukas iš visuomenės ir surengti parodą, kuri būtų Vilniaus TV bokšto 40-mečio paminėjimo elementu – foto nuotraukų paroda „40 metų brangių prisiminimų“.

**III. DALYVIAI**

4. Fotonuotraukų konkurse gali dalyvauti visi piliečiai.

**IV. KONKURSO SĄLYGOS**

5. Foto nuotraukos turi būti spalvotos arba juodai baltos.

6. Foto nuotraukos datuojamos nuo 1981 metų iki dabar.

7. Foto nuotraukose turi būti įamžinti/užfiksuoti vaizdai susiję su Vilniaus TV bokštu. Tinkami bus laikomi pastato fasado, vidaus vaizdai, panoraminiai vaizdai, vaizdai matomi iš pastato vidaus.

8. ***Gerbdami ir saugodami Sausio 13-osios įvykių prisiminimus, foto nuotraukos su užfiksuotais vaizdais iš šių įvykių negalės dalyvauti šiame konkurse*.**

9. Foto nuotraukos turi būti tvarkingos, atitikti konkurso tikslus ir reikalavimus.

**V. FOTONUOTRAUKŲ PATEIKIMO TVARKA**

10. Foto nuotraukos gali būti siunčiamos įprastu paštu arba elektroniniu būdu. Jei siunčiamos paštu, foto nuotraukos turi būti sudėtos į voką ir siunčiami adresu AB Lietuvos radijo ir televizijos centras, Sausio 13-osios g. 10, Vilnius, LT 04347, su prierašu: „Foto konkursui „atsiminimai. dalintis gera““. Nuotraukų laukiame nuo 2021 m. sausio 18 d. iki 2021 m. vasario 15 d.

11. Kartu į voką turi būti įdėtas patvirtinimas apie tai, kad dalyviai susipažino su konkurso nuostatais bei užpildyta kontaktine informacija, kaip nurodyta priede Nr. 1.

12. Siunčiant elektroniniu būdu, foto nuotraukos turi būti .jpg arba .png formatu. Siunčiant daugiau nei 20 MB svorio nuotraukas (-ą), jos turi būti suarchyvuotos (angl. zipped) viename dokumente. Nuotraukas siųsti el. paštu: l.luneckiene@telecentras.lt

**VI. DARBŲ VERTINIMAS, APDOVANOJIMAS**

13. Pirmiausia bus vertinami foto nuotraukų atitikimas konkurso nurodytai tematikai ir techninių parametrų reikalavimams. Konkurso sąlygas atitinkančios nuotraukos bus perduotos vertinimo komisijai.

14. Komisija foto nuotraukas vertins 1– 5 balų skalėje, pagal šiuos kriterijus:

14.1. nuotraukos atitikimas temai;

14.2. nuotraukos meniškumas, originalumas atskleidžiant temą;

14.3. bendras estetiškas vaizdas.

15. Nugalėtojais bus skelbiami foto nuotraukų, surinkusių daugiausiai balų, autoriai.

16. Vertinimo komisijos atrinktos geriausios nuotraukos bus atspausdintos ir eksponuojamos Vilniaus TV bokšto vidaus ir išorės teritorijoje. Taip pat talpinamos organizatoriaus internetinėje svetainėje [www.tvbokstas.lt](http://www.tvbokstas.lt), [www.telecentras.lt](http://www.telecentras.lt), socialinės medijos (Facebook, Instagram, LinkedIn ir kt.) paskyrose, taip pat kituose organizatoriaus spausdintiniuose ar virtualiuose leidiniuose.

17. Dalyviai, kurių nuotraukos surinks daugiausiai aukščiausių komisijos įvertinimų, bus apdovanoti organizatorių įsteigtais prizais.

**VII. BAIGIAMOSIOS NUOSTATOS**

18. Nuotraukos neatitinkančios konkurso reikalavimų arba pristatytos per vėlai nebus pateikiamos vertinimo komisijai.

19. Organizatorius neatsako už siuntimo metu dingusias, pažeistas ar sugadintas nuotraukas.

20. Dalyvių atsiųstos nuotraukos negrąžinamos. Kiekvienas dalyvis, atsiųsdamas nuotraukas konkursui, sutinka su organizatoriumi pasidalinti visomis autorinėmis teisėmis pilna apimtimi. Organizatorius pasilieka teisę publikuoti nuotraukas savo nuožiūra.

\_\_\_\_\_\_\_\_\_\_\_\_\_\_\_\_\_\_\_\_

1 priedas

PATVIRTINU, kad susipažinau su konkurso „**„atsiminimai. dalintis gera“**“ nuostatais ir sutinku su jais. Taip pat pateikiu savo kontaktinius duomenis:

......................................................................................................... [vardas, pavardė, pareigos]

........................................................................................................... [telefonas, el. paštas]

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(vardas, pavardė, parašas)**

**Sutikimas dėl tiesioginės rinkodaros**

|  |  |
| --- | --- |
|

|  |
| --- |
| **Ar sutinkate gauti informaciją el. paštu?**Jei ateityje nebenorėsite gauti Jums elektroniniu paštu siunčiamos informacijos, bet kuriuo metu galėsite atšaukti savo sutikimą. Paprastas atšaukimo būdas - paspausti nuorodą gautame el. laiške.  |

 |

................................................ [„*sutinku“ arba „nesutinku“ įrašyti ranka*] gauti informaciją elektroniniu paštu.

|  |  |
| --- | --- |
|

|  |
| --- |
| **Ar sutinkate bendrauti ir gauti informaciją telefonu arba SMS?** |

 |

Jei ateityje nebenorėsite gauti skambučių arba SMS, bet kuriuo metu galėsite atšaukti savo sutikimą, paskambinę tel.:

................................................ [„*sutinku“ arba „nesutinku“ įrašyti ranka*] gauti informaciją telefono numeriu.

Jūsų privatumo apsauga yra savaime suprantamas dalykas mūsų bendrovėje, todėl itin rūpestingai elgiamės su mums patikėtais Jūsų asmens duomenims. Jūsų asmens duomenis tvarkome pagal privatumo politiką, su kuria galite susipažinti [www.telecentras.lt/politika](http://www.telecentras.lt/politika).

Šiuo tikslu tvarkysime asmens duomenis, įskaitant vardą, pavardę, telefono numerį, elektroninio pašto adresą. Sutikimas dėl tiesioginės rinkodaros galios 36 mėnesius arba iki sutikimo atšaukimo.

|  |
| --- |
| AB Lietuvos radijo ir televizijos centras, Sausio 13-osios g. 10, 04347 Vilnius, Tel. 8 672 02257, el. p. l.luneckiene@telecentras.lt |